Quan pateixis o siguis testimoni d'una situació d'emergència que requereixi l'assistència immediata de policia, sistema d'emergències mèdiques o bombers.
Recorda que, en cas de dubte, sempre és millor trucar al 112.
El 112 no és un joc, és un telèfon d'emergències.
No hi has de trucar mai per demanar informació, ni per fer bromes o falsos avisos.
Per demanar informació general (trànsit, previsió meteorològica, etc.) has de trucar al 012.
El sistema sanitari públic posa a la vostra disposició diversos recursos on us podeu adreçar en cas que us trobeu davant d'una urgència mèdica.
Podeu anar al vostre centre d'atenció primària (CAP) i, fora del seu horari habitual, als centres amb atenció continuada, els quals estan en funcionament durant més hores.
En la Guia per a l'accés als centres amb atenció continuada i urgent trobareu la relació d'aquests centres de tot el territori de Catalunya.
També, si es tracta d'una urgència, sempre podeu trucar al telèfon 061 CatSalut Respon, on personal mèdic i d'infermeria dona consells de salut i assessora sobre què cal fer en cada situació.
Si cal, envien personal mèdic a domicili o una ambulància.
Recordeu que, si no és estrictament necessari, no heu d'anar directament als serveis d'urgències dels hospitals.
Així s'evita que es col·lapsin en detriment de les persones que més els necessiten.
En cas d'emergència heu de telefonar al 112.
Guia sobre les urgències sanitàries
Quan truquis al 112 et demanaran on té lloc l'emergència (carrer, plaça, població...), el teu telèfon i nom de contacte per si cal contactar-te de nou.
Contesta totes les preguntes i no pengis fins que no t'ho indiquin.
Tan aviat com ens sigui possible atendrem la teva trucada.
A més, des de telèfons públics no cal introduir monedes per accedir al servei.
Sí, el 112 funciona tant des del telèfon fix com des del mòbil.
Pots trucar al 112 des del mòbil fins i tot sense el PIN i sense cobertura de la teva operadora.
Tot i això, hi ha d'haver cobertura d'alguna altra companyia.
Si et trobes en algun punt sense gens de cobertura, canvia de situació o busca un telèfon fix.
El Telèfon d'Emergències 112 de Catalunya ofereix atenció a la ciutadania en 50 idiomes, i dona cobertura pràcticament a les llengües parlades a tot el món.
Els operadors i operadores us poden atendre en català, castellà, anglès, francès i alemany.
L'atenció en la resta de llengües es fa mitjançant intèrpret que tradueix el que es diuen l'operador o operadora i la persona que truca.
Italià, portuguès (incloent-hi la variant brasilera), japonès, xinès mandarí, xinès cantonès, rus, àrab, polonès, gallec, euskera, farsi, bambara, soninke, noruec, suec, txec, finès, grec, turc, romanès, ucraïnès, tailandès, eslovè, wòlof, lituà, hindi, fula, holandès, hongarès, búlgar, eslovac, serbocroata, danès, coreà, urdú, armeni, mandinka, paixtu, albanès, amazic, bosnià, taiwanès, georgià, persa i sirià.
Pots demanar ajuda urgent trucant al 112 als 27 estats membres de la Unió Europea i en altres països de la zona europea:
Alemanya, Àustria, Bèlgica, Bulgària, Croàcia, Dinamarca, Eslovàquia, Eslovènia, Espanya, Estònia, les illes Fèroe, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, l'illa de Man, Mònaco, Noruega, els Països Baixos, Polònia, Portugal, Romania, la República de Macedònia, la República Txeca, el Regne Unit, Sèrbia, Suècia, el Vaticà i Xipre.
El 112 també està actiu en altres països com Israel, i en algunes regions de Rússia o Turquia.
El Consell de la Unió Europea va decidir introduir el número d'emergències 112 perquè totes les persones que es desplacin per Europa en tinguin prou coneixent un sol número de telèfon d'emergències, independentment d'on es desplacin.